CELEX: 62017TN0521
Language: da
Date: 2017-08-06 00:00:00
Title: Sag T-521/17: Sag anlagt den 6. august 2017 — Hernández Díaz mod SRB

13.11.2017   
            
            
               DA
            
            
               Den Europæiske Unions Tidende
            
            
               C 382/46
            
         Sag anlagt den 6. august 2017 — Hernández Díaz mod SRB
   (Sag T-521/17)
   (2017/C 382/57)
   Processprog: spansk
   
      Parter
   
   
      Sagsøger: Alberto Hernández Díaz (San Martin del Rey Aurelio, Spanien) (ved advokat L. Hernández Cabeza)
   
      Sagsøgt: Den Fælles Afviklingsinstans (SRB)
   
      Sagsøgerens påstande
   
   
               —
            
            
               Afgørelsen om afvikling af Banco Popular annulleres på grund af alvorlige uregelmæssigheder, som ikke kan afhjælpes, der medfører, at afgørelsen er ugyldig, for så vidt som den bygger på en rapport udstedt af Deloitte, som ikke var uafhængig, idet det pålagde aktionærerne større tab end der ville havde fulgt af en kreditorforfølgningsprocedure, idet det interne rekapitaliseringsinstrument ikke var blevet anvendt.
            
         
               —
            
            
               Salget af Banco Popular til den opkøbende bank til en pris på en EUR annulleres, som følge af manglende gennemsigtighed i salgsproceduren, som indebærer en åbenlys tilsidesættelse af såvel gennemsigtighedsprincippet som konkurrenceprincippet.
            
         
               —
            
            
               SRB tilpligtes at betale erstatning til aktionærerne for eksproprieringen af deres aktier, idet størrelsen af den krævede erstatning ikke kan præciseres på nuværende tidspunkt henset til den manglende gennemsigtighed i afviklingsproceduren.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som dem, der er gjort gældende i sag T-478/17, Mutualidad de la Abogacía og Hermandad Nacional de Arquitectos Superiores og Químicos mod Den Fælles Afviklingsinstans, T-481/17, Fundación Tatiana Pérez de Guzmán og Bueno og SFL mod Den Fælles Afviklingsinstans, T-482/17, Comercial Vascongada Recalde mod Kommissionen og Den Fælles Afviklingsinstans, T-483/17, García Suárez m.fl. mod Kommissionen og Den Fælles Afviklingsinstans, T-484/17, Fidesban m.fl. mod Den Fælles Afviklingsinstans, T-497/17, Sáchez del Valle og Calatrava Real State 2015 mod Kommissionen og Den Fælles Afviklingsinstans og T-498/17, Pablo Alvarez de Linera Granda mod Kommissionen og Den Fælles Afviklingsinstans.